خرجات مع خليج بسرعة وكتنهد بسعادة .. اخيرا تحلو جميع العقد فحياتها وحتى العقدة ديال زواجها الاول .. مشاعرها الاولى .. اتضح ليها انه مابقاوش احاسيس اتجاهه وهادا دليل كبير على انها نساتو بصفة عامة ومابقاش حتى نغزة من المشاعر اللي تكن ليه .. وكأنها كانت محتاجة لهاد الاختبار باش تأكد من صدق مشاعرهل اتجاه علي .. وواش ممكن للحنين يردها للوراء من بعد رؤية طه من جديد وتلاشي جميع الاحاسيس اتجاه علي ؟ هادا هوا اللي كانت محتاجة ليه ولقات جوابو وعرفات ان مشاعرها اتجاه علي مشاعر صادقة وليست وهمية وانما حقيقية وحب حقيقي ميحركو لا ماضي ولا حاضر ولا يغير فيه الحنين شيء